આ બંને તબક્કા પૂર્ણ થયા બાદ તમામ દાવેદારો હાઇકમાન્ડના આગળના તબક્કા તરફ ચાતકડોળે મીટ માંડીને બેઠા છે, પરંતુ પક્ષ તો એક પછી એક કાર્યક્રમોમાં વ્યસ્ત છે. પહેલાં મહેસાણાની રાહુલ ગાંધીની જાહેરસભાની તૈયારીમાં સઘળા નેતાઓ ખડેપગે રહ્યા. નોટબંધી વિરુદ્ધના કાર્યક્રમોની વણજાર હેઠળ આજે આરબીઆઇનો ઘેરાવો કરાયો. હવે પ્રદેશ પ્રમુખ ભરતસિંહ સોલંકીની તા.રર જાન્યુઆરીની આણંદની સભાને સફળ બનાવવા પક્ષ નેતૃત્વ એડીચોટીનું જોર લગાવશે. આ ઉપરાંત ઉત્તરપ્રદેશના રસાકસીભર્યા ચૂંટણીજંગમાં ગુજરાત કોંગ્રેસના કદાવર નેતાઓ ચૂંટણી પ્રચાર કરવા ઉત્તરપ્રદેશનાં મહત્ત્વનાં શહેરોને ધમરોળશે.